โต๊ะจีนมาจัดงานนอกสถานที่ ราคาต่อโต๊ะไม่รวมเครื่องดื่ม สถานที่จัดงานไม่ไกลจากร้านมากทางร้านจึงไม่ได้คิดค่าเดินทาง สั่งมาทั้งแบบเจและปกติ ทางร้านทำอาหารเจให้ก่อน ส่วนมากเตรียมสำเร็จมาแล้วเกือบทั้งหมด จึงไม่ต้องรอนาน

เมนูที่ทาน
-ผัดโหงวก้วยเจ ไม่มัน ไม่เลี่ยน รสชาติรวมๆ ใช้ได้นะ
-ผัดโหงวก้วยกุ้ง (ไม่ได้ถ่ายรูป) และไม่ได้ชิม
-ผัดหมี่ฮ่องกงเจ (ไม่ได้ถ่ายรูป) รสชาติทั่วถึงดี ไม่มัน ไม่เลี่ยน เส้นเหนียวกำลังดี
-ผัดหมี่ฮ่องกงแฮม จานเจรสชาติดีกว่า จานนี้มันๆ เลี่ยนๆ หวานไปนิด
-กระเพาะปลาเนื้อปู น้ำสีเข้มไปนิด รสไม่เค็มนำ มีเนื้อปู กระเพาะปลาไม่เหม็นใช้ได้
-ผักกาดขาวขาห่านเปาฮื๊อไต้หวัน ผักกาดขาวกับขาห่านเปื่อยนุ่มดี เปาฮื๊อไม่เหนียว แต่ไม่ค่อยชอบแบบนี้
-ปลากระพงทอดสามรส เลือกแบบแยกน้ำ ปลาทอดกรอบนอกนุ่มใน เนื้อปลาหวานไม่คาว ทานเพลินไม่ได้ชิมน้ำราดเลย
-พล่าทะเล มีกุ้ง เนื้อปลา ปลาหมึก ชิ้นใหญ่ไม่คาว น้ำราดเปรี้ยวนิดเผ็ดหน่อย รสไม่จัดมาก
-ต้มแซ่บซี่โครงหมู รสอ่อนเปรี้ยวไปนิด เผ็ดไม่มาก ทานร้อนๆ ใช้ได้
-โอวหนี่แปะก้วยมะพร้าวอ่อน ทานเผือกกับข้าวเหนียวไม่ได้ เลยชิมแค่แปะก้วยไม่ขม นิ่ม รสออกหวานๆ

สรุป รสชาติอาหารไม่ได้แย่อย่างที่คิด รวมๆ ทานได้นะ

#รีวิวที่ 1638
-----------------------------
ความชอบของแต่ละคนไม่เหมือนกัน รีวิวนี้จึงเป็นเพียงการแสดงความคิดเห็นส่วนบุคคล ในเมนูที่สั่งของ วันที่ทาน ณ ร้านนี้เท่านั้น